題陳少陽先生上書稿後
作者：趙時瓈
朝代：宋

paragraphs: 胡馬昔長驅，高屋建瓴水。
權奸誤國家，和議甘骫骳。
遂令九廟尊，冒沒在棘枳。
带甲百餘萬，一嘯自披靡。
堂堂諫議公，屹若頹波砥。
叩閽斥時宰，不惜用一死。
此死不足道，聞者自興起。
一木支大厦，於時不可爾。
使早定大計，何物摩壁壘。
可憐紹興間，賻贈官其子。
我得覩遺稿，感慨寧已矣。
千載凜如生，作者書于紙。